**MENAXHIMI I INTEGRUAR I RESURSEVE UJORE NË KOSOVË**

**SKEMA E GRANTEVE KONKURUSESE**

**FTESË PËR SHPREHJE TË INTERESIT**

Për pjesëmarrjen në programin e trajnimeve dhe granteve për të mbështetur vendosjen e masave agro-ekologjike për menaxhimin e plehut organik në pellgjet e lumit Ibër, Moravë e Binçës dhe Lepenc

Programi i finacuar nga Zvicra **Menaxhimi i Integruar i Resurseve Ujore në Kosovë (MIRU-K)** (në tekstin e mëtejmë Programi ose MIRU-K) synon të ndërtojë kapacitete afatgjata të menaxhimit të resurseve ujore në nivel kombëtar në pellgjet e lumenjëve në përputhje me prioritetet socio-ekonomike dhe politike të Kosovës, si dhe nevojat e ardhshme të zhvillimit qëndrueshëm. Programi synon të ndihmojë në zëvendësimin e qasjes aktuale e cila është e fragmentuar me një qasje më gjithëpërfshirëse, me pjesëmarrje të lartë në menaxhimin e resurseve ujore në shkallën e pellgut të lumenjëve, duke përafruar me parimet e MIRU dhe **Direktivën Kornizë të Ujrave të BE -së (EU WFD).**

Pjesë e rëndësishme e Programit janë aktivitetet që synojnë qasje të ndryshme (prototipe) si dhe praktikave **për zvogëlimin e ndikimeve (presioneve) nga ndotja që vie nga bujqësia** në zonat e zgjedhura të Kosovës.

Si pjesë e **Skemës së Granteve Konkurruese** (SGK), Programi tani fton fermerët e interesuar të **paraqesin aplikimet** për pjesëmarrje në një program trajnimi dhe një program të mëvonshëm të granteve.

Trajnimet do të zhvillohen **në objektin e Fermës “Eurolona”** në **Fushë Kosovë**. Transporti për në vendin e trajnimit, pavarësisht nga cila komunë vijnë është përgjegjësi e vetë fermerëve të përzgjedhur.

Me anë të kësaj **Thirrje,** programi synon të zgjedhë deri në **40-50 ferma blegtorale**. Përzgjedhja e kandidatëve (fermave) do të bëhet sipas **kritereve të paracaktuara.** Fermerët e përzgjedhur do të bëhen partnerë të projektit në zbatimin e praktikave moderne bujqësore, të dizajnuara për të zvogëluar ndikimet negative në mjedis dhe për të përmirësuar nivelin e menaxhimit të plehut organik.

Zbatimi i trajnimit do të pasohet nga **një test për të vlerësuar njohuritë e fituara** të kërkuara për nevojat e zbatimit të praktikave të rekomanduara bujqësore. Bazuar në rezultatet nga testi, dhe sipas kritereve të tjera do të përzgjidhen **gjithsej 30-35 fermerë** nga të gjitha komunat e synuara dhe do të bëhen **përfitues të grantit** të Programit**.**

Granti do të ndahet si vijon:

 **• Ndërtimi i plehrishteve** (varësisht nga tipi dhe kapaciteti i shtallës);

 **• Pajisjet përcjellëse në fermë** (mekanizëm si mikser për gropë septike, rimorkio për shpërndarjen e plehut dhe cisternë për shpërndarjen e plehut të lëngët) .

Secili nga përfituesit e përzgjedhur të granteve do të monitorohet në **tre vitet e ardhshme** dhe do të jetë i obliguar të zbatojë teknikat e sugjeruara të menaxhimit të plehut të shtallës. Gjatë kësaj kohe, ekspertët e jashtëm do të jetë në dispozicion të fermerëve për **trajnime praktike** dhe **mbështetje specifike sipas kërkesës**.

Propozimi për llojin e pajisjeve dhe materialeve që do të financohen nga Programi do të bëhet nga një ekip ekspertësh. **Prokurimi i pajisjeve dhe materialit të nevojshëm do të kryhet nga Programi** (nuk parashikohen transferime në para të gatshme për fermerët e përzgjedhur).

**Trajnimet do të organizohen në muajin Maj-Qershor 2023**, ndërsa testimi do të organizohet gjatë muajit **Qershor 2023.** Materialet e nevojshme për t'u përgatitur për testin do të jenë në dispozicion të të gjithë pjesëmarrësve në trajnim.

**Kriteret për përzgjedhjen e kandidatëve:**

1. Aplikacioni i kompletuar;
2. Kandidati duhet të jetë mbi moshën 18 - 65 vjeç;
3. Vendndodhja e **fermave blegtorale** duhet të jetë në njërën nga **pellgjet e synuara të lumenjve: Ibër, Morava e Binçës dhe Lepenc.** - një listë e komunave nga të cilat fermerët kanë të drejtë të aplikojnë është bashkangjitur.
4. Kandidati duhet të jetë një fermer individual me numrin e tij të regjistrimit të fermës (NIF), ose regjistrim biznesi;
5. Të ardhurat e familjes nga aktiviteti bujqësor të jenë së paku 30% të të hyrave totale të familjes në vitin e mëparshëm.
6. Kandidati/ja duhet të jetë pronar i tokës, të ketë dokumentacionin e pronës që i përket një familje të ngushtë (vi e drejt e gjakut) ose të ketë lidhur një marrëveshje qiraje për një periudhë të paktën 5 vjeçare duke filluar nga periudha e lidhjes së marrëveshjes me Programin;
7. Ferma duhet të ketë së paku 5 krerë lopë qumështore, 10 krerë dema (mbi 6 muaj) ose fermat e përziera së paku 10 krerë lopë dhe viça;
8. Sipërfaqja e tokës që punon të jetë në proporcion me kapacitetin e fermës (min 0.30 ha për lopë qumështore dhe 0.20 ha për dema). Dëshmohet me listën e aplikimit për subvencione të vitit 2023.

Në rastin e paraqitjes së një numri të madh të aplikacioneve, krahas kritereve të më sipërme, do të aplikohen kritere shtesë në lidhje me vlerësimin e ndikimit në mjedis për renditjen e kandidatëve (si p.sh., struktura e fermës, vendndodhja në lidhje me zonën ekzistuese të mbrojtur, sistemi i prodhimit në shtallë, burimi i ujit për pije, dhe kritere të tjera).

Në rast të pikëve të njëjta në renditje, përparësi do t'i jepet familjeve me një pjesë më të madhe të të hyrave nga aktiviteti bujqësor dhe aplikuese femra.

Aplikacioni për pjesëmarrje në program, mund të merret në formë elektronike duke klikuar [këtu](https://iadk1-my.sharepoint.com/%3Af%3A/g/personal/staff_iadk1_onmicrosoft_com/EivjFGTu4ClJt8ScXUKkaB0BPcDnz7SyeQrXRZDJ6Rmsiw?e=nB2gSt)**.**  Poashtu, kopjet fizike të aplikacionit (të printuara mund të merren nga zyrat e SHPQK-së, Bulevardi Bill Kllinton 112/11 Prishtinë, apo në zyret e Skat Consulting Kosovo, 136 Rruga Pashko Vasa, kati 1, nr 5, Prishtinë, Republika e Kosovës. Nëse bëhet aplikimi në formatin e shtypur, aplikimi i plotësuar duhet të dorëzohet në dy kopje (në një nga gjuhët zyrtare): një (1) kopje origjinale dhe një (1) kopje, **jo më vonë se** **30 Prill 2023** tek adresa:

**Bulevardi Bill Kllinton 112/11 Prishtinë, Republika e Kosovës**
e-mail: projektikamp@gmail.com

Aplikacioni duhet të dorëzohet me emrin:

**"Aplikimi për trajnim dhe grant për masat agro-mjedisore për menaxhimin e plehut organik"**

Dorëzimi i aplikacioneve mund të bëhet në formë elektronike (projektikamp@gmail.com), ose drejtpërdrejt (me dorë) në zyret e SHPQK-së. Për informacion më të detajuar në lidhje me kushtet dhe kriteret e njoftimit, ju lutemi kontaktoni:

Personi kontaktues: Driton Sylejmani, nr. i kontaktit +383 (0) 44 191200

**Shënim:**

Bashkangjitur në këtë njoftim do të gjeni:

1. Formularin e aplikimit;

2. Listën e komunave për pellgun lumor, fermerët e të cilëve kanë të drejtë për aplikim;

3. Harta e pelgjeve të lumenjve dhe komunave sipas pellgjeve të lumenjëve.

**Programi MIRU-K është duke u zbatuar nga SKAT Consulting Kosovo**

*Zbatimi i këtij aktiviteti të veçantë - Prezantimi i praktikave miqësore me mjedisin për menaxhimin e plehut në fermat blegtorale në Kosovë po mbështetet nga Shoqata e Prodhuesve të Qumështit të Kosovës (SHPQK).*